เอกสารแนบ 3 รายงานของคณะกรรมการตรวจสอบ

เรียน ท่านผู้ถือหุ้น บริษัท ชาญอิสสระดีเวล็อปเมนท์ จำกัด (มหาชน)

คณะกรรมการตรวจสอบ บริษัท ชาญอิสสระดีเวล็อปเมนท์ จำกัด (มหาชน) ประกอบด้วย นาย
พิสุทธิ์ เดชะไกศยะ เป็นประธานกรรมการตรวจสอบ นาย วิทิต รัชชตาตะนันท์ และนายพินิจ
พัวพันธ์ เป็นกรรมการตรวจสอบ กรรมการตรวจสอบทั้ง 3 ท่าน
เป็นกรรมการอิสระที่มีคุณสมบัติครบถ้วนตามข้อกำหนดและมีการดำเนินการตามแนวทางปฏิบัติที่ดีตามข้อกำหนดของตลาดหลักทรัพย์แห่งประเทศไทย

คณะกรรมการตรวจสอบ
ได้ปฏิบัติหน้าที่ตามขอบเขตความรับผิดชอบที่ได้รับมอบหมายจากคณะกรรมการบริษัทตามที่ระบุไว้ในกฏบัตรคณะกรรมการตรวจสอบ
ซึ่งสอดคล้องกับข้อกำหนดของตลาดหลักทรัพย์แห่งประเทศไทย โดยใน

ปี 2553 คณะกรรมการตรวจสอบได้มีการประชุมร่วมกับ ฝ่ายจัดการ ผู้ตรวจสอบภายใน
และผู้สอบบัญชี ตามวาระที่เกี่ยวข้อง รวม 7 ครั้ง โดย 1 ครั้ง
เป็นการประชุมร่วมกับผู้สอบบัญชีโดยไม่มีฝ่ายจัดการเข้าร่วม
เพื่อปรึกษาหารือและรับทราบผลการปฏิบัติงานสอบบัญชี สรุปสาระสำคัญได้ดังนี้

1.  สอบทานงบการเงินรายไตรมาสและงบการเงินประจำปี 2553
    ร่วมกับฝ่ายบริหารและผู้สอบบัญชี คณะกรรมการ

ตรวจสอบมีความเห็นว่า รายงานทางการเงินของบริษัทฯ และบริษัทย่อย
ได้จัดทำขึ้นอย่างถูกต้องเป็นไปตามมาตราฐานการบัญชี ที่รับรองโดยทั่วไป
ข้อมูลบัญชีและงบการเงินมีความถูกต้องเชื่อถือได้
มีการเปิดเผยข้อมูลในรายงานทางการเงินอย่างเพียงพอและครบถ้วน

2.  ได้ร่วมประชุมกับผู้สอบบัญชีและฝ่ายจัดการเกี่ยวกับการเตรียมความพร้อมในการปฏิบัติตามมาตรฐานการบัญชีสากล

( International Financial Reporting Standards : IFRS)
ผลกระทบที่คาดว่าจะเกิดขึ้นกับบริษัท รวมถึงรายงานทางการเงินและระบบต่าง ๆ
เพื่อให้มั่นใจได้ว่าแผนการปฏิบัติตามมาตราฐานการบัญชีสากลของฝ่ายจัดการมีความชัดเจนในด้านความเข้าใจสำหรับการเปลี่ยนแปลง
การกำหนดกิจกรรมการเปลี่ยนแปลงที่สำคัญ ระยะเวลา ทรัพยากรที่จำเป็นต้องใช้
และการอบรมความรู้ให้ผู้ที่เกี่ยวข้องทั้งองค์กร สำหรับเรื่องดังกล่าว
ฝ่ายตรวจสอบภายในได้รายงานความคืบหน้าของการปฏิบัติตามมาตราฐานการบัญชีสากลของฝ่ายจัดการให้กับคณะกรรมการตรวจสอบเพื่อให้ทราบถึงความพร้อม
ในการปฏิบัติตามมาตราฐานบัญชีสากล

3.  สอบทานให้บริษัทมีระบบการควบคุมภายใน และการตรวจสอบภายในที่เหมาะสมและ
    มีประสิทธิภาพ โดยพิจารณา

จากรายงานของฝ่ายตรวจสอบภายใน และของผู้สอบบัญชี ซึ่งคณะกรรมการตรวจสอบมีความเห็นว่า
บริษัทฯ มีระบบการควบคุมภายในและการตรวจสอบภายในที่เพียงพอ เหมาะสม และมีประสิทธิผล
ไม่พบประเด็นปัญหาหรือข้อบกพร่องที่เป็นสาระสำคัญ และมีการเปิดเผยข้อมูลอย่างถูกต้อง ครบถ้วน
และเชื่อถือได้

4.  สอบทานให้บริษัท ปฏิบัติตามกฏหมายว่าด้วยหลักทรัพย์และตลาดหลักทรัพย์ฯ ข้อกำหนดต่าง ๆ
    และกฏหมาย

ที่เกี่ยวข้องกับธุรกิจของบริษัทฯ อย่างเคร่งครัด เพื่อให้เกิดประสิทธิภาพและประสิทธิผลสูงสุด
รวมถึงการปฏิบัติต่อ

ผู้มีส่วนได้เสียของบริษัทและสังคมโดยส่วนรวมอย่างครบถ้วนถูกต้อง
และเป็นไปตามหลักการกำกับดูแลกิจการที่ดี

5.  พิจารณาคัดเลือก เสนอแต่งตั้ง และเสนอค่าตอบแทนผู้สอบบัญชี ประจำปี 2554
    เพื่อนำเสนอต่อคณะกรรมการบริษัท

ให้ขออนุมัติจากที่ประชุมสามัญผู้ถือหุ้นประจำปี 2554
ซึ่งคณะกรรมการตรวจสอบได้พิจารณาผลการปฏิบัติงาน ความเป็นอิสระ และคุณสมบัติของผู้สอบบัญชี
ถูกต้องตามหลักเกณฑ์สำนักงานคณะกรรมการกำกับหลักทรัพย์และตลาดหลักทรัพย์กำหนด
เห็นควรเสนอแต่งตั้ง นางสาววราพร ประภาศิริกุล ผู้สอบบัญชีรับอนุญาตเลขที่ 4579 หรือ
นายณรงค์ พันตาวงษ์ ผู้สอบบัญชีรับอนุญาตเลขที่ 3315 หรือ นางสาวศิราภรณ์ เอื้ออนันต์กุล
ผู้สอบบัญชีรับอนุญาตเลขที่ 3844 ในนามบริษัท

สำนักงานเอินส์ท แอนด์ ยัง จำกัด เป็นผู้สอบบัญชีของบริษัท ประจำปี 2554

6.  สอบทานและให้ความเห็นต่อรายการที่เกี่ยวโยงกัน
    คณะกรรมการตรวจสอบได้สอบทานการเปิดเผยรายการ

ระหว่างกัน ของบริษัทฯ กับบริษัทย่อย และบริษัทร่วม
ซึ่งอาจทำให้เกิดความขัดแย้งทางผลประโยชน์ระหว่างผู้มีส่วนได้เสีย

กับบริษัทฯ เห็นว่า บริษัท
ฯได้มีการเปิดเผยข้อมูลอย่างถูกต้องครบถ้วนเป็นไปตามเงื่อนไขธุรกิจการค้าทั่วไปโดยได้ดำเนินการ

ตามเงื่อนไขทางธุรกิจและหลักเกณฑ์ที่ตลาดหลักทรัพย์แห่งประเทศไทยกำหนด

โดยสรุปในภาพรวม คณะกรรมการตรวจสอบมีความเห็นว่า
รายงานทางการเงินของบริษัทฯได้จัดทำขึ้นอย่างถูกต้องตามหลักการบัญชีที่รับรองโดยทั่วไป
และมีการเปิดเผยข้อมูลอย่างเพียงพอ มีการปฏิบัติตามกฏหมาย ระเบียบ และข้อกำหนดต่างๆ
ที่เกี่ยวข้องกับการดำเนินกิจการของบริษัทอย่างเคร่งครัด

นาย พิสุทธิ์ เดชะไกศยะ

ประธานกรรมการตรวจสอบ